**Dokumentumfilmek**

Tengler Johanna 12.D.

 A filmeknek és a filmkészítésnek hosszú története van, a laterna magica segítségével már a 17. században vetített állóképektől (melyeket így mozgóképeknek láttak) egészen a mai modern, magas felbontású filmekig, melyeket bonyolult eljárásokkal és CGI technikákkal készítenek el. Ám ahhoz, hogy ezek az összetett és rendkívül árnyalt filmek létrejöhessenek, egyszer az egyszerűbb, „mezei” felvételeknek is léteznie kellett: ilyenek például a kezdeti dokumentumfilmek.

 A „dokumentumfilmek” tág fogalma alatt értjük és hivatkozunk azon filmek összességére, melyek készültekor a rendező célja a valóság dokumentálása volt. Az első felvétel, melyet dokumentumfilmnek nevezhetünk, 1911-ben jelent meg Angliában, „The Race to the South Pole” címmel, ez 90 percben mutatta be Scott és Amundsen kapitányok déli sarki expedícióját. 1914-ben készült D. W. Griffith amerikai rendező híres filmje, a „The Life of General Villa”, melyet a polgárháború alatt forgatott és a főszerepet is maga játszotta. Ám a korszak egyik legmeghatározóbb filmje az 1922-ben forgatott „Nanook of the North”, vagyis a „Nanuk, az eszkimó”. Rendezője Robert J. Flaherty, aki művével (mivel ekkor még nem létezett a filmek dokumentumfilmre és drámára való szétválasztásának koncepciója) megalapozta a modern dokumentumfilmek fejlődését. (1) A „dokumentumfilm” első fogalomszerű említése 1926-ban egy skót rendező, John Grierson nevéhez fűződik,

 A dokumentumfilmeket viszont nem csak szórakoztatásra és időtöltésre használták: a propaganda eszközeként használták például a britek és a franciák, különösen a második világháború alatt, valamint az 1930-as évektől a németek, a náci ideológiák terjesztésére és megismertetésére. Ennek ismert példája az 1933-as „Der Sieg des Glaubens”, vagyis „A hit győzelme”, Leni Riefenstahl rendezésében. (2)

Az 1950-es évektől a filmes technológia fejlődésével és elérhetőbbé válásával a dokumentumfilmek is fejlődtek: új stílusok, módok, lehetőségek merültek fel, amiket a tömeg egyre nagyobb örömmel fogadott.

 A dokumentumfilmek, bármennyire is meglepő, ma is nagy népszerűségnek örvendenek, újításként több, nagy sikerű film a televízió képernyője után különféle streaming szolgáltatásokon is megjelent.

Felhasznált források és irodalmak:

1. <https://www.youtube.com/watch?v=lkW14Lu1IBo>
2. <https://archive.org/details/1933-Der-Sieg-des-Glaubens>

Nemeskürty István: A képpé varázsolt idő, Magvető, 1984

Zalán Vince: Fejezetek a dokumentumfilm történetéből, Budapest, 1983

<https://www.history.com/news/the-treacherous-race-to-the-south-pole>

<https://www.imdb.com/title/tt0004223/>

<https://www.desktop-documentaries.com/history-of-documentaries.html>

<https://www.filmportal.de/film/der-sieg-des-glaubens_f87a167b5c7e4c0ca4edbb9932103d6b>